ארין רייגן -ברידג'ט מוינאהן - סגנית התובע במנהטן, מתקדמת במהלך העונות עד שכמעט מגיעה לעבוד כתובעת עצמה. ארין היא גרושה, אשר מנהלת מערכת יחסים קומנטית עם הגרוש שלה, עורך הדין ג'ק בויל. בתה ניקי בויל-רייגן לומדת בקולג' ועוזבת לסן פרנסיסקו בעונה העשירית לעבוד שם.
ג'יימי רייגן - ויל אסטס - שוטר במקוף. סיים תואר ראשון במשפטים מהרווארד, והחליט, בעקבות מותו של אחיו, להצטרף למשטרה. בעונה הראשונה ארוסתו עוזבת אותו בעקבות החלטה זו. הוא מנהל מערכת יחסית ידידותית עם שותפתו אדי ג'נקו כאשר השניים מתארסים ומתחתנים בעונה התשיעית של הסדרה והוא במקביל הופך לסמל ולבוס של אשתו.
הנרי רייגן - אביו של פרנק, מגיעה ממשפחה אירית, היה ניצב בעברו וכיום הוא בפנסיה.
אדי ג'נקו - ונסה ריי- מצטרפת בעונה הרביעית. שוטרת, מתחתנת עם ג'יימי רייגן בתחילת העונה העשירית. אביה הוא פושע אשר רימה את לקוחותיו ויושב בכלא על עבירות צווארון לבן.
אנתוני אבטמרקו - סטיב שיריפה- בלש במשרד התובע. עובד צמוד לארין רייגן ובין השניים מתפתחת ידידות קרובה. הוא מגיע ממשפחה איטלקית.
ניקי רייגן בויל- סאמי גייל - בתם של ארין רייגן ושל ג'ק בויל, ונכדתו של פרנק רייגן. בעונה השלישית נחטפת על ידי רוצח סדרתי שמאיים להרוג אותה. היא לומדת בתיכון ולאחר מכן בקולג'. בעונה העשירית עוזבת לסן פרנסיסקו אך ממשיכה להופיע בתפקיד אורחת בסדרה.
אביגיל בייקר - אביגיל הוק - בלשית ועוזרת של פרנק רייגן נשואה לשוטר שנפצע במהלך תפקידו.
לינדה רייגן - איימי קרלסון - אשתו של דני רייגן. בתחילת הסדרה היא עקרת בית, בהמשך, כאשר הזוג נקלע למשבר כלכלי היא חוזרת להיות אחות בבית חולים, תפקיד אותו ביצעה בעבר. בסוף העונה השמינית היא נהרגת בתאונת מסוק אשר נודע כי הייתה רצח מכוון על מנת לפגוע בדני רייגן. בניה הם שון וג'ייק רייגן.
מריה בייז- מריסה רמירז - באייז היא שותפתו של דני רייגן החל מהעונה השלישית. היא רווקה ממוצא היספני, ויוצרת יחסים קרובים עם דני רייגן.
סיד גורמלי - רוברט קלוהסי - סמל במשטרה, בעונה הראשונה הוא המפקד של דני רייגן, החל מהעונה השנייה הוא מצטרף למשרד של הניצב ומשמש הקשר בינו לבין השוטרים בשטח. סובל מעבר של שתיית אלכוהול.
גרט מור - גרגורי ג'ברה- אחראי על יחסי החוץ והתקשורת של המשרד, עובד במשרד של פרנק רייגן. הוא היחידי שאינו שוטר. במהלך הסדרה נישואיו עולים על שרטון.
ג'ק רייגן -טוני טראציו- בנם של דני ולינדה רייגן. אחיו של שון רייגן, נכדו של פרנק רייגן. שני השחקנים אחים גם בעולם האמיתי. עוזב לקולג' בעונה העשירית.
שון רייגן - אנדרו טראציו- בנם של לינדה ודני רייגן, נכדו של פרנק רייגן, אחיו של ג'ק רייגן - השניים אחים גם בעולם האמיתי. רוצה להיות שוטר.
ג'ק בויל - פיטר הרמן - עורך דין. היה נשוי לארין רייגן ועדיין מאוהב בה. משפחתה לא קיבלה אותו, ולא אהבה אותו. אביה של ניקי רייגן בויל.
ג'קי קורטולה - ג'ניפר אספוזיטו - שותפתו של דני רייגן בשתי העונות הראשונות.
ואיה (פירושונים)
עופר לוי (כדורגלן)
עופר לוי (נולד ב-19 ביולי 1971) הוא כדורגלן עבר ישראלי המכהן כיום כסגן ראש עיריית הרצליה.
קריירה.
קריירה כשחקן.
לוי נולד וגדל בהרצליה. התחיל את הקריירה שלו בגיל תשע בקבוצת הנוער של מכבי תל אביב ובגיל 16 עבר למחלקת הנוער של קבוצת בני יהודה תל אביב. בעונת 1992–1993 הועלה על ידי המאמנים אמציה לבקוביץ' ורמי לוי לסגל הקבוצה הבוגרת. לוי היה ממצטייני הקבוצה ואף נבחר לתפקיד הקפטן. בהמשך אף זכה עם הקבוצה בגביע הטוטו. בתחילת עונת 1997–1998 נרכש על ידי מכבי תל אביב, אולם הוא לא הביא לידי ביטוי את יכולתו הטובה מבני יהודה ומכבי תל אביב השאילה אותו בחזרה לבני יהודה כדי לסייע לה במאבקי התחתית. לוי שיחק בבני יהודה 7 עונות, במסגרתן לבש את מדי הקבוצה ב-149 משחקי ליגה וכבש 8 שערים. בשנים הבאות שיחק לוי במספר קבוצות מהליגות הנמוכות (הפועל ירושלים, הפועל רעננה, הפועל אורנית, הפועל הוד השרון), עד שפרש סופית ממשחק פעיל בגיל 32.
פעילות פוליטית.
לאחר פרישתו ממשחק פעיל מונה לוי למאמן במחלקת הנוער של הפועל רעננה, ובמקביל ניהל את מרכז הספורט ראשונים בהוד השרון והיה פעיל חברתי באזור מגוריו בהרצליה, בעיקר במסגרת ועדי הורים בבתי הספר בהם למדו ילדיו. לקראת הבחירות לרשויות המקומיות שהתקיימו באוקטובר 2018 החליט לוי להצטרף לפוליטיקה המקומית, התמודד בבחירות המקדימות במפלגת מרצ ונבחר כיושב ראש הסניף. בבחירות עצמן זכתה סיעתו של לוי בשלושה מושבים במועצת העיר ולוי הצטרף לקואליציה שהקים ראש העירייה משה פדלון ומונה לסגן ראש העיר ולמחזיק תיק הספורט בעירייה. במקביל מכהן לוי כיושב ראש קבוצת הכדורסל בני הרצליה.
חיים אישיים.
לוי מתגורר בשכונת נוה עמל בהרצליה. הוא גרוש ואב לשלושה ילדים. אחותו היא סגנית ראש עיריית תל אביב-יפו מיטל להבי.
עקיבא פישר
הרב עקיבא פישר (ה'תקע"ח, 1818 – י"ח בשבט ה'תרנ"ד, 1894) היה רב הונגרי, אב בית הדין של העיר טט.
ביוגרפיה.
נולד בשנת ה'תקע"ח בכפר לובשבריני שבהונגריה כבן בכור לרב מרדכי ליב, ששימש כרב וכרופא, ולאמו ממשפחת רוזנר. בגיל צעיר עברה משפחתו לאובודה, שם למד תורה אצל אביו ואצל חכמי המקום. לאחר מכן עבר ללמוד בישיבת פרשבורג, אצל החתם סופר, שגם הסמיך אותו לרבנות ולהוראה. בסביבות שנת 1840 (ה'ת"ר) נישא לדבורה בילא, בתו של הרב צבי הרש רוזנבוים-הירש, ששימש לאחר מכן כרבה של אירשה (נתאחד עם הכפר אלברטי, וכיום נקרא אלברטירשה), אחיו של הרב עמרם רוזנבוים ובנו של הרב משה נחום רוזנבוים. הם עברו למזטור ושם נולד להם בנם הראשון, הרב צבי פישר, לימים רבן של אסוד וויינערן.
באייר ה'תר"ה (1845) מונה לרבה של אוק, וכחדשיים לאחר מכן עבר להתגורר בעיר. בשנת ה'תר"ח מונה לרבה של טט, שליד העיר גיור, שבמחוז גיור-מושון-שופרון.
בזמן הקרע ביהדות הונגריה, נמנה עם הרבנים האורתודוקסים, ביניהם החתם סופר, הרב הלל ליכטנשטיין והרב עקיבה יוסף שלזינגר, במלחמתם כנגד הנאולוגים והמשכילים. חתם על הקמת מחזיקי הדת, שהוקמה על ידי הרב שמעון סופר, בנו של החתם סופר.
הרב פישר היה מוכר באזורו, והיה מקבל שאלות רבות מכל המחוז.
בי"ג בשבט ה'תרמ"ה (1885) נפטרה אשתו דבורה, וכשנה וחצי לאחר מכן התחתן עם אשה אלמנה מפרשבורג (ברטיסלאבה).
ביום חמישי, י"ח בשבט ה'תרנ"ד, נפטר הרב עקיבא פישר, בגיל 76. הוא נקבר ביום ראשון שלאחר מכן בעירו טט.
הרב היה עני מרוד, וכבר בגיל צעיר סבל מלקות ראייה.
משפחתו.
על פי מסורת המשפחה, צאצא של הרב אדם בעל שם. בנוסף, צאצא למהר"ל מפראג, של הרב מנחם נחום מצ'רנוביל, מייסד חסידות צ'רנוביל, של הרב גרשון אשכנזי, רבה של וינה, של הרב מנחם מנדל קרוכמל, של מהר"י וייל, מהר"ם מרוטנבורג, רבי יהודה החסיד, רש"י ועוד.
הרב התחתן פעמיים, אך זכה לילדים רק מאשתו הראשונה, דבורה. היו להם 10 ילדים, 4 בנים ו-6 בנות.
מבניו:
זאב (וילהלם) ברין
זאב וילהלם ברין
רוברט גייל
רוברט גייל (באנגלית: Robert Peter Gale, נולד ב-11 באוקטובר 1945) הוא אונקולוג אמריקאי שזכה במספר פרסים על מחקריו ופעילותו הציבורית.
ביוגרפיה.
רוברט גייל נולד בניו יורק. הוא סיים לימודי תואר שני באוניברסיטה בבאפלו ועבר להמשך לימודים לאוניברסיטת קליפורניה בלוס אנג'לס בה למד בשנים 1970–1973. בשנת 1976 הוא סיים שם עבודת דוקטורט שהתמקדה בחקר הסרטן.
בשנים 1973–1993 גייל עבד בבית ספר לרפואה של אוניברסיטת קליפורניה. בשנים 1983–1984 הוא היה פרופסור אורח במכון ויצמן למדע. באותה תקופה הוא ביצע מחקר ביחד עם אלי כנעני שתוצאותיו היו הבסיס המדעי לפיתוח תרופה נגד סוג מסוים של סרטן שאושרה לשימוש.
בשנים 1993–1999 גייל היה חוקר בכיר במרכז מחקר השייך לחברת אסטרהזניקה. באותה תקופה הוא היה שותף לפיתוחים של שיטות טיפול בסרטן.
בתחילת המאה ה-21 גייל חזר לניו יורק. בהיותו בניו יורק הוא כיהן בתפקידי מחקר במספר מוסדות.
בשנת 1986 גייל התבקש על ידי שלטונות ברית המועצות לרכז טיפול בנושא נפגעי אסון צ'רנוביל. על פעילותו שם הוא כתב ספר שעל בסיסו במשך צולם סרט טלוויזיה. בשנת 1987 הוא נתן ייעוץ לטיפול בנפגעי תאונת גויאניה. בשנת 1988 הוא נשלח לעזור בטיפול בנפגעי רעידת האדמה בארמניה. בשנת 2011 הוא התבקש על ידי ממשלת יפן לתת ייעוץ לטיפול בעקבות תחנת הכוח הגרעינית פוקושימה 1.
רוברט גייל פרסם כ-1150 מאמרים מדעים ומעל ל-20 ספרים בנושא סרטן, השתלת איברים, רדיוביולוגיה וטיפול בנפגעים.
על פעילותו המדעית גייל קיבל מספר פרסים. על הדיווחים בצ'רנוביל הוא זכה בפרס אמי.
כנסיית סנט מרק
עין סעדיה
אל בורות המים
__פירושונים__
דייגו סילאנג
דייגוֹ סילאנְג אי אנדיה (באילוקנו: Diego Silang; 16 בדצמבר 1730 – 28 במאי 1763) היה מנהיג מהפכני פיליפיני שחבר לכוחות בריטים כדי להפיל את השלטון הספרדי בצפון הפיליפינים ולהקים מדינת אילוקנים עצמאית. המרד שלו ניצת בשל עול המס הספרדי ובשל התעללויות ספרדיות, וכן מתוך אמונתו בשלטון עצמי, כלומר בשאיפה שהממשל וההנהגה של הכנסייה הקתולית והממשלה באילוקוס יאוישו בעובדי ציבור אילוקנים. הוא נשא אישה איטנגית (טינגיאנית) בשם גבריאלה קריניו, שלימים נודעה בשם גבריאלה סילאנג.
ראשית דרכו.
סילאנג נולד בארינגיי, פנגסינן. אביו היה פנגסינני, ואמו הייתה אילוקנית. הוא הוטבל ב־7 בינואר 1731 בוויגאן, אילוקוס סור. שם עבד דייגו הצעיר כשליח עבור כומר ספרדי מקומי. בהיות דייגו נבון, נלהב, ושולט בספרדית, הטיל עליו הכומר להעביר דואר מאילוקוס למנילה; מסעות אלו חשפו אותו לאי־צדק קולוניאלי ונטעו את זרע המרד.
המרד.